Geen besluit oor kredietgradering gemaak nieDie kredietgraderingsagentskap het nie Suid-Afrika se Baa3-gradering hersien nie. Die aankondiging is Vrydag verwag. Dit beteken die land bly op beleggingsgraad met die vooruitsig vir die gradering stabiel totdat die volgende hersiening op 1 November plaasvind. Moody’s het eers om 02:00 Saterdagoggend aangekondig dat hy nie ŉ besluit gaan neem nie. Die graderingsagentskappe Standard & Poor’s Global Ratings en Fitch Ratings het die land in 2017 tot rommelstatus afgegradeer. ŉ Soortgelyke gradering deur Moody’s sou die Suid-Afrikaanse ekonomie, en pres. Cyril Ramaphosa se veldtog om beleggings van $100 miljard oor die volgende vyf jaar te bekom, swaar getref het Dit is die tweede keer wat Moody’s nie die gradering hersien nie. Die maatskappy het nie redes verskaf vir sy besluit nie. Die rand sal na verwagting effens versterk.